CELEX: 22019D0206
Language: lt
Date: 1493942400000
Title: 2017 m. gegužės 5 d. EEE jungtinio komiteto sprendimas Nr. 94/2017, kuriuo iš dalies keičiamas EEE susitarimo VII priedas (Profesinių kvalifikacijų pripažinimas) ir X priedas (Bendrosios paslaugos) [2019/206]

7.2.2019   
               
               
                  LT
               
               
                  Europos Sąjungos oficialusis leidinys
               
               
                  L 36/52
               
            
         EEE JUNGTINIO KOMITETO SPRENDIMAS
         Nr. 94/2017
         2017 m. gegužės 5 d.
         kuriuo iš dalies keičiamas EEE susitarimo VII priedas (Profesinių kvalifikacijų pripažinimas) ir X priedas (Bendrosios paslaugos) [2019/206]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtraukta 2013 m. lapkričio 20 d. Europos Parlamento ir Tarybos direktyva 2013/55/ES, kuria iš dalies keičiama Direktyva 2005/36/EB dėl profesinių kvalifikacijų pripažinimo ir Reglamentas (ES) Nr. 1024/2012 dėl administracinio bendradarbiavimo per Vidaus rinkos informacijos sistemą (IMI reglamentas) (1);
                  
               
                     (2)
                  
                  
                     Komisijos reglamentu (ES) Nr. 213/2011 (2), kuris yra įtrauktas į EEE susitarimą, į Europos Parlamento ir Tarybos direktyvos 2005/36/EB (3), kuri yra įtraukta į EEE susitarimą, V priede pateiktą specializuotos medicinos mokymo kursų pavadinimų sąrašą įtrauktas chemoterapinės onkologijos srities ir genetikos srities specializuotas medicininis rengimas, todėl ši direktyva turėtų būti pritaikyta, kad būtų atsižvelgta į atitinkamų mokymo kursų pavadinimus ELPA valstybėse;
                  
               
                     (3)
                  
                  
                     todėl EEE susitarimo VII ir X priedai turėtų būti atitinkamai iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo VII priedo 1 punktas (Europos Parlamento ir Tarybos direktyva 2005/36/EB) iš dalies pakeičiamas taip:
            
                        1.
                     
                     
                        įterpiama ši įtrauka:
                        
                                    „—
                                 
                                 
                                    
                                       32013 L 0055: 2013 m. lapkričio 20 d. Europos Parlamento ir Tarybos direktyva 2013/55/ES (OL L 354, 2013 12 28, p. 132).“;
                                 
                              
                  
                        2.
                     
                     
                        c punktas išbraukiamas;
                     
                  
                        3.
                     
                     
                        a, b, d ir e punktai keičiami į atitinkamai b, d, e ir f punktus;
                     
                  
                        4.
                     
                     
                        įterpiami šie punktai:
                        
                                    „A)
                                 
                                 
                                    3 straipsnio 1 dalies m punkte po žodžių „Europos Sąjungos Teisingumo Teismo“ įrašomi žodžiai „ir ELPA teismo pagal EEE susitarimą“;
                                    (…)
                                 
                              
                                    C)
                                 
                                 
                                    21 a straipsnio 4 dalyje įterpiama ši pastraipa:
                                    „Kai įstatymai ir kiti teisės aktai, apie kuriuos ELPA valstybės praneša pagal šio straipsnio 1 dalį, atitinka šiame skyriuje nustatytas sąlygas, ELPA priežiūros institucija pateikia rekomendaciją iš dalies pakeisti EEE susitarimo VII priedą, kad būtų atnaujinta informacija apie ELPA valstybių patvirtintus formalios kvalifikacijos įrodymus ir, prireikus, apie įstaigą, kuri išduoda formalios kvalifikacijos įrodymą, apie kartu su tokiu įrodymu pateikiamą pažymėjimą ir apie atitinkamą profesinį vardą. EEE jungtinis komitetas, iš dalies keisdamas EEE susitarimo VII priedą, atsižvelgia į ELPA priežiūros institucijos rekomendacijas.“;“
                                 
                              
                  
                        5.
                     
                     
                        E dalies a punkto iii papunktyje įterpiama ši lentelė:
                        
                                    „Šalis
                                 
                                 
                                    Chemoterapinė onkologija
                                    Minimali studijų trukmė –
                                    5 metai
                                 
                                 
                                    Genetika
                                    Minimali studijų trukmė –
                                    4 metai
                                 
                              
                                    Pavadinimas
                                 
                                 
                                    Pavadinimas
                                 
                              
                                    Ísland
                                 
                                 
                                     
                                 
                                 
                                    Erfðalæknisfræði
                                 
                              
                                    Liechtenstein
                                 
                                 
                                     
                                 
                                 
                                     
                                 
                              
                                    Norge
                                 
                                 
                                     
                                 
                                 
                                    Medisinsk genetikk“
                                 
                              
                  
         
            2 straipsnis
            EEE susitarimo X priedo 3 punkte (Europos Parlamento ir Tarybos reglamentas (ES) Nr. 1024/2012) įterpiama ši įtrauka:
            
                        „—
                     
                     
                        
                           32013 L 0055: 2013 m. lapkričio 20 d. Europos Parlamento ir Tarybos direktyva 2013/55/ES (OL L 354, 2013 12 28, p. 132).“
                     
                  
         
            3 straipsnis
            
               Europos Sąjungos oficialiojo leidinio EEE priede skelbtinas Direktyvos 2013/55/ES tekstas islandų ir norvegų kalbomis yra autentiškas.
         
         
            4 straipsnis
            Šis sprendimas įsigalioja 2017 m. gegužės 6 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            5 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gegužės 5 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 354, 2013 12 28, p. 132.
         
            (2)  OL L 59, 2011 3 4, p. 4.
         
            (3)  OL L 255, 2005 9 30, p. 22.
         
            (*1)  Konstituciniai reikalavimai nurodyti.